РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/24-25

24. јануар 2025. године

Б е о г р а д

З А П И С Н И К

17. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 24. ФЕБРУАРА 2025. ГОДИНЕ

 Седница је почела у 11.00 часова.

 Седницом је председавала Милица Николић, председник Одбора.

 Седници су присуствовали чланови Одбора: Весна Недовић, Никола Бокан, Оља Петровић, Драган Николић, Снежана Јовановић, Јасмина Палуровић, Милош Гњидић, Дијана Радовић, Сања Јефић Бранковић, Ристо Костов, Ана Крстић и Урош Ђокић.

 Седници нису присуствовали чланови Одбора: Горан Петровић, Татјана Пашић, Урош Ђокић, Данијела Несторовић и Слободан Петровић, као ни њихови заменици.

 На предлог председника, Одбор је једногласно, са 12 гласова, утврдио следећи

 Д н е в н и р е д:

 - Усвајање записника са Седме седнице Одбора;

 - Усвајање записника са Осме седнице Одбора;

 - Усвајање записника са Девете седнице Одбора;

 - Усвајање записника са 10. седнице Одбора;

 - Усвајање записника са 11. седнице Одбора;

 - Усвајање записника са 12. седнице Одбора;

 - Усвајање записника са 13. седнице Одбора;

 - Усвајање записника са 14. седнице Одбора;

1. Доношење одлуке о измени Одлуке о организовању Трећег јавног слушања на тему „Представљање нацрта закона о изменама и допунама Закона о јединственом бирачком списку, који су припремљени у оквиру Радне групе за унапређење изборног процеса“, (број предмета: 06-2/21-25-2, од 14. фебруара 2025. године);
2. Доношење одлуке о измени Одлуке о организовању Четвртог јавног слушања на тему „Представљање нацрта закона о изменама и допунама Закона о јединственом бирачком списку, који су припремљени у оквиру Радне групе за унапређење изборног процеса“, (број предмета: 06-2/21-25-3, од 14. фебруара 2025. године).

 Пре преласка на утврђивање дневног реда, Одбор је већином гласова усвојио записнике са Седме, Осме, Девете,10,11,12,13. и 14. седнице Одбора.

**Прва тачка дневног реда** Доношење одлуке о измени Одлуке о организовању Трећег јавног слушања на тему „Представљање нацрта закона о изменама и допунама Закона о јединственом бирачком списку, који су припремљени у оквиру Радне групе за унапређење изборног процеса“, (број предмета: 06-2/21-25-2, од 14. фебруара 2025. године)

Одбор за уставна питања и законодавство Народне скупштине Републике Србије на Шеснаестој седници, одржаној 14. фебруара 2025. године, донео је Одлуку о организовању Трећег јавно слушање на тему „Представљање нацрта закона о изменама и допунама Закона о јединственом бирачком списку, који су припремљени у оквиру Радне групе за унапређење изборног процеса“ 04 Број:06-2/21-25-3, које ће се одржати у Новом Саду, а као датум одржавања одређен је 26. фебруар 2025. године.

 Имајући у виду да Одбор за уставна питања и законодавство организује већи број јавних слушања у кратком временском периоду, одлучено је да се датум одржавања помери са 26. фебруара 2025. године, на 19. март 2025. године, и тако створе услови за успешну организацију догађаја.

 **Друга тачка дневног реда.** Доношење одлуке о измени Одлуке о организовању Четвртог јавног слушања на тему „Представљање нацрта закона о изменама и допунама Закона о јединственом бирачком списку, који су припремљени у оквиру Радне групе за унапређење изборног процеса“, (број предмета: 06-2/21-25-3, од 14. фебруара 2025. године).

Одбор за уставна питања и законодавство Народне скупштине Републике Србије на Шеснаестој седници, одржаној 14. фебруара 2025. године, донео је Одлуку о организовању Четвртог јавно слушање на тему „Представљање нацрта закона о изменама и допунама Закона о јединственом бирачком списку, који су припремљени у оквиру Радне групе за унапређење изборног процеса“ 04 Број:06-2/21-25-3, које ће се одржати у Нишу, а као датум одржавања одређен је 28. фебруар 2025. године.

 Имајући у виду да Одбор за уставна питања и законодавство организује већи број јавних слушања у кратком временском периоду, одлучено је да се датум одржавања помери са 28. фебруара 2025. године, на 3. март 2025. године, и тако створе услови за успешну организацију догађаја.

 Седница је завршена у 11.10 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Милица Николић